Grupa U11 din cadrul ACS Kinder Sângeorgiu de Mureș a avut un rezultat foarte bun la Cupa Viitorul Cluj. Tinerii sportivi și-au adjudecat bronzul în fața celor 20 de echipe participante la competiție.
"Locul obținut este cu prisosință meritat și reflectă eforturile susținute și potențialul extraordinar al tinerilor noștri sportivi. Suntem mândri de ei și îi încurajăm să continue pe acest drum al progresului și al pasiunii pentru fotbal", se precizează pe pagina de Facebook a ACS Kinder.
(D.C.)